als_Latn dik_Latn sag_Latn
Viti që lamë pas ka qënë një vit plot më produkte të reja përsa i përket tregut të smartfonëve. Duke filluar që nga kompanitë me prestigjoze si Apple e Samsung e deri tek ato që cilësohen të nivelit të dytë si Motorola, HTC, Sony etj. Sigurisht që ata me një buxhet të mirë zgjodhën të blinin një iPhone 6 apo Galaxy S6 por mundësi për të zotëruar një smartfon të mirë patën dhe ata me ardhura mesatare. Ja cilat janë disa nga smartfonët më të mirë buxhetorë që u lançuan vitin që lamë pas. (PCWorld Albanian)
Motorola Moto G 2014 është smartfoni buxhetor që kryeson këtë listë, i lançuar në Shtator të 2014. Ai ka një ekran 5 inç, sistem operativ Android KitKat që sipas dëshirës mund të përditësohet në Android Lollipop. Ky telefon bazohet në një proçesor Qualcomm Snapdragon 400 katër bërthamësh 1.2GHz Cortex-A7 i cili vjen i shoqëruar nga 1GB RAM dhe 8GB memorie të brendshme e cila mund të zgjerohet deri në 32GB. Ai përfshin dy kamera 8 dhe 2 megapiksel, wifi, Bluetooth, hotspot, USB. Bateria e tij është e llojit Li-Ion me kapacitet 2070mAh. Moto G është i disponueshëm në ngjyrë të bardhë dhe të zezë.
Motorola Moto G cilësohet si një smartfon tepër i mirë dhe shumë popullor në treg që pas lançimit në Nëntor të vitit 2013. Ai ka një ekran 4.5 inç dhe përdor sistemin Android Jelly Bean i cili mund të përditësohet në versionin më të fundit Lollipop. Përsa i përket proçesorit ai është i llojit Qualcomm Snapdragon 400 katër bërthamësh 1.2GHz dhe ka një GPU Adreno 305. Kamerat e tij janë dy respektivisht 5 megapiksel dhe 1.3 megapiksel. Moto G ngarkohet nga një bateri Li-Ion 2010mAh e cila ofron deri në 24 orë kohë të foluri. Ky telefon është i disponeshëm në 7 versione ngjyrash .
Microsoft Lumia 535 është një ndër telefonat e parë që Microsoft lançon nën markën e saj dhe jo nën asaj të Nokia. Ai u lançua në dhjetor të vitit që lame pas. Ky telefon ka një ekran 5 inç LCD, sistem operativ Windows Phone 8.1 dhe proçesor Qualcomm Snapdragon 200 katër bërthamësh 1.2Ghz Cortex-A7, 1GB RAM dhe 8GB memorie. Në të ndodhen dy kamera të dyja 5megapiksel. Bateria e tij Li-Ion 1905mAh ofron një kohëzgjatje deri në 552 orë. Lumia 535 mund ta gjeni të disponueshëm në ngjyrat portokalli, të gjelbërt, të bardhë, të zezë dhe blu.
Sony Xperia M2 është versioni kryesor i linjës Xperia M2 e cila ka sjell në treg dhe Xperia M2 Dual dhe Xperia M2 Aqua. Xperia M2 ka një ekran 4.8 inch dhe përdor sistemin operativ Android Jelly Bean i cili mund të përditësohet në atë Android KitKat. Ky smartfon përdor procesorin Qualcomm Snapdragon 400 katër bërthamësh 1.2Ghz A7 të shoqëruar nga 1GB RAM dhe 8GB memorie. Ai ka dy kamera njëra 8megapiksel dhe tjetra e llojit VGA dhe ofron mbështetje për Bluetooth 4.0, wifi, hotspot, USB etj. Xperia M2 është i disponueshëm në ngjyrë të bardhë, të zezë dhe lejla. Smartfoni ngarkohet nga një bateri e pandryshueshme Li-Ion 2300mAh e cila premton 588 orë kohëzgjatje.
HTC Desire 510 është një smartfon mjaft i mirë dhe ekonomik. Ai ka një ekran 4.7 inç, sistem operativ Android KitKat dhe proçesor Qualcomm Snapdragon quad core 1.2GHz. Përdoruesit mund të shfrytëzojë 1GB RAM dhe 8GB memorie të brendshme e cila mund të zgjerohet deri ne 128GB. HTC Desire 510 përfshin një kamer kryesore 5MP dhe një dytësorë 1.3MP VGA dhe fuqizohet nga një bateri Li-Po 2100mAh që ka një kohëzgjatje deri në 650 orë. Desire 510 mund ta gjeni të disponueshëm në ngjyrë të bardhë, të zezë, gri, dhe blu.
Nokia Lumia 635, i lançuar në qershor të vitit të kaluar, ka një ekran 4.5 inç dhe sistem operativ Microsoft Windows Phone 8.1. Proçesori i tij është i llojit Qualcomm Snapdragon 400 quad core 1.2GHz 1GB RAM. Ai ofron opsionet si Bluetooth 4.0, wifi 802.11, hotspot, microUSB 2.0 dhe shfletuesi i tij operon nën protokollin HTML5. Bateria e llojit Li-Ion 1830 e mban telefonin të ndezur deri në 648 orë. Lumia 635 është i disponueshëm në ngjyrat portokalli të lehtë, të gjelbërt, të verdhë dhe të bardhë.
Motorola Moto E, smartfoni i lancuar nga kompania Motorola në muajin Maj të vitit që lamë pas ka një ekran 4.3 inç dhe përdor sistemin operativ Android KitKat 4.4.2 që mund të përditësohet dhe në Android Lollipop. Ai është ndërtuar bazuar në proçesorin Qualcomm Snapdragon 200 dy bërthamësh 1.2Ghz Cortex A-7 i cili vjen i shoqëruar nga 1GB RAM dhe 4 GB memorie të brendshme. Moto E është i pajisur vetëm me një kamer 5 megapiksel. Ky telefon fuqizohet në sajë të një baterie Li-Ion 1980mAh e cila është e pandryshueshme.
Asus Zenfone 4 u hodh në treg në muajin Korrik. Bëhet fjalë për një smartfon që mund të përdoret me dy karta SIM dhe ka një proçesor Intel Atom Z2520 dual core 1.2GHz. Zenfone 4 përdor sistemin operativ Android KitKat 4.4, ka 1GB RAM dhe 8GB memorie. Ai është i pajisur me dy kamera; një 8 megapiksel me LED flash dhe tjetra VGA. Karakteristika të tjera përfshijnë wifi 802.11, Bluetooth 4.0, FM Radio. Zenfone 4 fuqizohet nga një bateri Li-Po 1750mAh dhe është i disponueshëm në 5 versione ngjyrash të ndryshme.
Huawei Honor 3C i cili u lancua në qershor të 2014 është një smartfon që përdor sistem operativ Android KitKat 4.4.2 Ai ka një ekran 5 inç LCD dhe një proçesor Hisilicon Kirin 910 quad core 1.6GHz Cortex-A9 të shoqëruar nga 2GB RAM dhe hapsirë memorie 16GB. Ky smartfon përfshin një kamer primare 8megapiksel Led flash dhe një dytësore 5 megapiksel, wi-fi 802.11 dhe Bluetooth 4.0. Honor 3C fuqizohet nga një bateri Li-Ion 2300mAh dhe është i disponueshëm në ngjyrën e bardhë dhe të zezë.
Nokia Lumia 530 u lançua në gusht të vitit që lamë pas. Ky telefon është i pajisur me një ekran 4 inç, sistem operativ Microsoft Windows Phone 8.1 dhe proçesor Qualcomm Snapdragon 200 katër bërthamësh 1.2GHz i shoqëruar nga 512MB RAM dhe 4GB memorie. Ai ofron mbështetje për wifi 802.11, Bluetooth 4.0 dhe FM Radio. Bateria e tij ka një kapacitet prej 1430mAh dhe ka një kohëzgjatje prej 528 orësh. Lumia 530 është i disponueshëm në ngjyrat portokalli, të gjelbërt, të bardhë dhe gri.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn